Diari Oficial de la Generalitat Valenciana


Sumari del DOGV 3687, del 14-02-2000 (2000/639)

Informació pública de les bases de la convocatòria per a l'ocupació de places vacants mitjançant la contractació laboral amb caràcter fix de professors superiors de Música per a l'Orquestra de València, adscrita a l'Organisme Autònom Municipal del Palau de la Música, Congressos i Orquestra de València mitjançant el procediment selectiu d'oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3687

Data del DOGV
:   14-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/639


Data del document
:   18-01-2000

Organisme emissor
:   Palau de la Música, Congressos i Orquestra de València, OAMV

Tipus de document
:   Convocatòria

Descriptors 

:   * música
    * personal docent
    * professió artística
    * concurs administratiu

Informació pública de les bases de la convocatòria per a l'ocupació de places vacants mitjançant la contractació laboral amb caràcter fix de professors superiors de Música per a l'Orquestra de València, adscrita a l'Organisme Autònom Municipal del Palau de la Música, Congressos i Orquestra de València mitjançant el procediment selectiu d'oposició. [2000/S639]
  
Bases de la convocatòria per a l'ocupació de places vacants mitjançant la contractació laboral amb caràcter fix de professors superiors de Música per a l'Orquestra de València, adscrita a l'Organisme Autònom Municipal Palau de la Música, Congressos i Orquestra de València, mitjançant el procediment selectiu d'oposició.
  
Normes generals
  
1. Places màximes a proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
2. Requisits dels aspirants
  
Per a ser admés a aquest procés selectiu per a l'accés a la funció pública local caldrà:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres Estats Membres d'Unió Europea, tenir la nacionalitat d'un país membre d'aquesta o de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Unió Europea.
  
Estrangers: el contracte que se celebre, d'acord amb el que estableix la legislació vigent, estarà supeditat a la concessió o renovació, si s'escau, del corresponent permís de treball, i els interessats hauran de presentar específicament:
  
- Els títols exigits i hauran d'acreditar haver obtingut la convalidació i homologació d'aquests, si s'escau.
  
- Fotocòpia del passaport en vigor.
  
b) Tenir complits els 18 anys d'edat i no excedir de 55 anys. Als sols efectes de l'edat màxima, es compensarà el límit amb els serveis prestats anteriorment en l'administració local.
  
c) Estar en possessió del títol de professor superior de música en l'especialitat corresponent o equivalent, o en condicions d'obtenir-lo en la data en què acabe el termini de presentació d'instàncies. En tot cas l'equivalència haurà de ser aportada per l'aspirant mitjançant certificat expedit a l'efecte per l'administració competent en cada cas.
  
d) Posseir la capacitat física i psíquica necessària per a l'exercici de les funcions dels llocs de treball afectats.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
3. Forma i termini de presentació d'instàncies
  
Les instàncies sol·licitant prendre part en aquesta convocatòria es dirigiran a l'Organisme Autònom Municipal Palau de la Música, Congressos i Orquestra de València, passeig de l'Albereda, 30, i es presentaran en el Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitarà pels Serveis Administratius del Palau, situat en el passeig de l'Albereda, 30, planta primera, durant un termini de 20 dies hàbils a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància haurà d'acompanyar:
  
- Fotocòpia del document nacional d'identitat o passaport.
  
- Fotocòpia de la titulació exigida, i també el corresponent certificat acadèmic. Els estrangers d'acord amb el que s'estableix en la base segona.
  
- Còpia del resguard d'ingrés bancari del pagament dels drets d'examen que es fixa en la suma de 6.500 pessetes, que s'haurà d'ingressar directament o per transferència en Bancaixa, urbana Císcar (Gran Via Marqués del Túria, 64, València), número de compte: 7164-4646-04-1364919956. Podrà acompanyar-se, si escau, resguard del gir postal o telegràfic del seu pagament.
  
En els resguards indicats s'haurà de fer constar la convocatòria a la qual correspon l'ingrés.
  
L'import dels esmentats drets d'examen sols seran tornats a qui no siguen admesos al procediment selectiu per falta d'alguns dels requisits exigits per a prendre part en la convocatòria.
  
4. Admissió dels aspirants
  
Per a ser admés a les proves selectives sols caldrà que els interessats manifesten en les instàncies que reuneixen totes i cadascuna de les condicions exigides referides a la data d'expiració del termini de presentació d'instàncies.
  
Expirat aquest, per resolució, en el termini d'un mes, ampliable en els supòsits previstos en la Llei 30/1992, es declararà aprovada la llista d'admesos i exclosos, la qual es publicarà en el Butlletí Oficial de la Província de València, i s'indicarà el termini de 10 dies perquè els aspirants exclosos esmenen els defectes. Així mateix, els interessats, en aquest termini, podran presentar qualsevol reclamació pertinent. Si no es produira cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes se'n farà públic a través de la publicació en el Butlletí Oficial de la Província de València i al tauler d'anuncis de l'Organisme Autònom Municipal Palau de la Música».
  
D'aquest i junt amb la llista esmentada es fixarà la data, lloc i hora de la prova a realitzar pels interessats.
  
5. Òrgan de selecció
  
Els exercicis a realitzar en la prova seran jutjats per un òrgan de selecció que estarà integrat per les persones que a continuació es detallen, totes aquestes amb veu i vot:
  
- Presidenta titular: la presidenta del Palau de la Música, Congressos i Orquestra de València.
  
- President suplent: el regidor de l'Ajuntament de València en qui delegue la presidenta del Palau.
  
- Secretari titular: secretari general de l'Organisme Autònom Municipal Palau de la Música i Congressos de València.
  
Secretari suplent: el funcionari amb habilitació de caràcter nacional, subescala secretaria de l'Ajuntament de València, en qui delegue el secretari titular.
  
- Vocals:
  
- Titular: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Suplent: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Titular: un funcionari de carrera de l'Ajuntament de València amb titulació igual o superior a la requerida per a la plaça que es convoca.
  
- Suplent: un funcionari de carrera de l'Ajuntament de València amb titulació igual o superior a la requerida per a la plaça que es convoca i corresponent a la mateixa àrea de coneixement.
  
- Titular: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Suplent: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Titular: un representant del Consell d'Administració de l'Organisme Autònom Municipal Palau de la Música, Congressos i Orquestra de València, designat per la presidenta de l'ens autònom.
  
- Suplent: un representant del Consell d'Administració de l'Organisme Autònom Municipal Palau de la Música, Congressos i Orquestra de València, designat per la presidenta de l'ens autònom.
  
- Titular: un representant del Comité d'Empresa, amb titulació igual o superior a la requerida per a la plaça que es convoca.
  
- Suplent: un representant del Comité d'Empresa, amb titulació igual o superior a la requerida per a la plaça que es convoca.
  
- Titular: un concertino de l'Orquestra de València.
  
- Suplent: un professor de l'Orquestra de València de l'instrument objecte de la plaça convocada.
  
- Titular: un concertino de l'Orquestra de València.
  
- Suplent: un professor de l'Orquestra de València de l'instrument objecte de la plaça convocada.
  
- Titular: un solista de l'instrument objecte de la plaça convocada.
  
- Suplent: un professor de l'Orquestra de València de l'instrument objecte de la plaça convocada.
  
- Titular: un solista de l'instrument objecte de la plaça convocada.
  
- Suplent: un professor de l'Orquestra de València de l'instrument objecte de la plaça convocada.
  
L'òrgan de selecció, a requeriment de la Presidència, podrà estar assistit pel director titular de l'Orquestra de València i fins i tot per la resta de membres d'aquesta que es considere oportú, com a especialistes en l'assessorament per a la formulació i qualificació de les proves previstes en la convocatòria.
  
El nomenament com a membre d'aquest tribunal es farà públic, en el Butlletí Oficial de la Província de València i tauler d'anuncis del Palau de la Música.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres titulars o suplents, indistintament.
  
Als efectes del que disposa l'annex IV del Reial Decret 236/1988, de 4 març, el tribunal que actua en aquesta prova selectiva tindrà la categoria primera de les recollides en aquest, tant pel que fa de les assistències dels membres del tribunal com dels seus assessors i col·laboradors.
  
Els membres del tribunal podran ser recussats pels aspirants de conformitat amb el que preveuen els articles 28 i 29 de la Llei 30/1992. L'òrgan de selecció queda autoritzat per a resoldre els dubtes que es presenten, i prendre els acords necessaris per al bon ordre del procés selectiu, en tot allò no previst en aquestes bases.
  
6. Calendari
  
La data, hora i lloc, de celebració de l'exercici únic, s'anunciarà en la publicació de la resolució que aprove la llista d'admesos i exclosos a què fa referència la norma quarta anterior.
  
7. Ordre d'intervenció dels aspirants. Identificació
  
El procés selectiu tindrà lloc en un termini no inferior de 15 dies hàbils següents a la publicació de la resolució a la qual es refereix la base quatre.
  
Els aspirants seran convocats per a l'exercici únic en crida única. La no-presentació d'un aspirant a qualsevol dels apartats de l'exercici únic en el moment de ser cridat, determinarà automàticament, el decaïment del seu dret a participar en l'esmentat exercici, i quedaran exclosos en conseqüència, del procediment selectiu.
  
L'ordre d'intervenció dels aspirants serà determinat per sorteig realitzat en presència dels propis opositors i moments abans de l'inici de l'exercici únic.
  
El tribunal podrà requerir als aspirants, en qualsevol moment, que acrediten la seua identitat.
  
8. Relació d'aprovats
  
Finalitzada la prova selectiva, el tribunal farà pública la relació d'aspirants aprovats, si hi haguera, per ordre de puntuació aconseguida, i elevarà aquesta relació a l'òrgan competent, i es remetrà així mateix l'acta de l'última sessió, sense que puga declarar que ha superat aquest procediment selectiu un nombre d'aspirants superior al de places convocades.
  
9. Presentació de documents
  
Els aspirants proposats pel tribunal hauran d'aportar davant els Serveis Administratius del Palau de la Música, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona d'aquesta convocatòria.
  
Els aspirants que tingueren la condició de funcionaris de carrera quedaran exempts de justificar documentalment les condicions generals a què es refereix la base 2 que ja hagen sigut provades per a obtenir el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui dins del termini indicat, i llevat el cas de força major, no presentaren la documentació o d'aquesta es deduira que manquen alguns dels requisits exigits, no podran ser nomenats com a contractats laborals i donaran lloc a la invalidesa de l'actuació de l'interessat i la nul·litat subsegüent dels actes del tribunal respecte d'aquest, sense perjudici de la responsabilitat en què poguera haver incorregut per falsedat en la seua instància.
  
En el supòsit que l'aspirant fóra exclòs per no-presentació o falsedat en la documentació, el tribunal podrà proposar addicionalment la inclusió, en el nombre d'exclosos, a aquells que havent superat la prova estiguen fora pel límit establit en la norma primera.
  
10. Formalització del contracte
  
Complits els requisits precedents, s'efectuarà el nomenament dels aspirants proposats, els qui hauran de prendre possessió del càrrec en el termini de 30 dies, a comptar des de l'endemà d'aquell en què els siga notificat el nomenament, per un període de pràctiques d'un any, que serà avaluable amb la qualificació d'apte o no apte, pel propi tribunal convocat i reunit a tal efecte. La qualificació de no apte donarà lloc a l'eliminació de l'aspirant i, el tribunal podrà elevar proposta, si s'escau, en favor del successiu aspirant, que en el seu moment va superar la puntuació de 20 o més punts, i se seguiran amb aquest, els tràmits anteriorment referenciats, amb nomenament de períodes de pràctiques.
  
11. Publicació
  
Aquestes bases es publicaran en el Butlletí Oficial de la Província de València, i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Normes específiques
  
1. Qualificació de l'exercici.
  
Es qualificarà l'exercici que figura en el corresponent annex fins a un màxim de 40 punts, sent-ne eliminats els aspirants que no aconseguisquen mínim de 20 punts en aquest.
  
El tribunal queda facultat per a la determinació del nivell mínim exigit per a l'obtenció d'aquesta qualificació, de conformitat amb el sistema de valoració que s'adopte en cada apartat de l'exercici únic.
  
2. Qualificació definitiva.
  
La qualificació definitiva dels aspirants que hagueren superat l'exercici estarà determinada per la suma de les qualificacions parcials. En els supòsits de puntuacions iguals els empats es resoldran atenent a la major puntuació de l'apartat primer de l'exercici únic, (referent a passatges d'orquestra) i si persistira aquest es resoldrà a favor de l'aspirant de major puntuació de l'apartat tercer de l'exercici únic (obra de lliure elecció).
  
Annex I
  
Places convocades:
  
- 4 places de professor de Violí.
  
- 2 places de professor de Violoncel.
  
- 1 plaça de professor de Contrabaix.
  
- 1 plaça de professor de Trompa.
  
Annex II
  
Exercici únic:
  
Primera part.
  
- Consistirà en la interpretació de l'obra obligada, que s'especifica en l'annex III. Els opositors podran anar amb el seu propi acompanyant al piano, en el cas que manifesten la no-disposició del pianista el tribunal els en facilitarà un. Aquest apartat puntuarà de 0 a 10 punts, i quedarà eliminat qui no aconseguisca un mínim de 5 punts.
  
Segona part.
  
Consistirà en la interpretació de passatges d'orquestra, els quals s'anunciaran als aspirants amb 15 dies naturals d'antelació al començament de l'exercici únic. Aquest apartat puntuarà de 0 a 20 punts, i quedarà eliminat qui no aconseguisca un mínim de 10 punts.
  
Tercera part.
  
- Consistirà en la interpretació d'una obra de lliure elecció, d'època i estil diferent a l'obra obligada a què es fa referència en la primera part. Els opositors facilitaran al tribunal 10 còpies de la partitura a interpretar. Aquest apartat puntuarà de 0 a 5 punts, i quedarà eliminat qui no aconseguisca un mínim de 2,5 punts.
  
Quarta part.
  
- Consistirà en la interpretació d'una prova de lectura a primera vista. La indicació de la partitura que haurà de ser llegida a primera vista serà fixada, immediatament abans de la seua realització, pel tribunal prèvia elecció a l'atzar entre diverses. Aquest apartat puntuarà de 0 a 5 punts, i quedarà eliminat qui no aconseguisca un mínim de 2,5 punts.
  
El tribunal, en qualsevol de les parts d'aquest exercici únic, podrà determinar l'eliminació de l'aspirant quan no aconseguisca el nivell requerit o un grau d'insuficiència que així es determine.
  
Es comunicarà als aspirants, al final de cadascuna de les parts de l'exercici, el corresponent resultat a efectes eliminatoris i d'accés a la següent part.
  
Annex III
  
Relació d'obres per a la part primera de l'exercici únic, (obra obligada), per a les especialitats que segueixen:
  
1. Violí: concert números 3, 4 o 5, de Mozart.
  
2. Violoncel: concert números 1 o 2 de Haydn.
  
3. Contrabaix: concert número 2, en sí menor, de G. Bottesini.
  
4. Trompa: concert números 3 o 4 per a trompa i orquestra de Mozart.